UEFA Chempionlar ligasi 2015/2016

UEFA Chempionlar ligasi 2015/2016 UEFA tomonidan oʻtkazilib kelinayotgan, Yevropaning eng kuchli klublari oʻrtasidagi futbol musobaqasining 61-mavsumi hisoblanadi va musobaqa nomi Yevropa chempion klublari kubogi nomidan UEFA Chempionlar ligasi nomiga oʻzgartirilgandan keyin, ushbu nom ostida oʻtkazilayotgan 24-musobaqa hisoblanadi.

UEFA Chempionlar ligasi 2015/2016 finali Italiyaning Milan shahridagi San Siro stadionida boʻlib oʻtadi.

Oʻtgan yilgi chempionatda Barcelona futbol klubi gʻolib boʻlgan edi.

Formatdagi oʻzgarishlar
2013-yilning may oyida UEFA Ijroiya Qoʻmitasi ushbu musobaqa mavsumi uchun quyidagi oʻzgartirishni kiritgan edi (ushbu qonun uch mavsum yani 2017/2018-yilgi chempionlar ligasigacha kuchda qoladi). 
UEFA Yevropa ligasining oʻtgan mavsumdagi chempioni UEFA Chempionlar ligasining bu yilgi musbaqasiga kiradi. Ular kamida pley-off roundidan musobaqaga kirishadi.
Birinchi marta bitta assotsiatsiyadan 5ta klub qatnashadi, avvallari har bir assotsiatsiyadan maksimal 4ta klub qatnashar edi.

Ishtirokchi klublarning taqsimlanishi
UEFAga aʼzo boʻlgan 54ta assotsiatsiyaning 53tasidan jami 78ta klub UEFA Chempionlar ligasi 2015/2016 musobaqasida ishtirok etadi (Lixtenshteyn ichki chempionati yoʻqligi sababli ushbu chempionatga kiritilmadi). UEFA davlatlari koeffitsiyentalariga asoslangan assotsiatsiyalar reytingiga qarab, har bir assotsiatsiyadan qancha klub ishtirok etishi bilgilanadi:
Assotsiatsiya 1-3 har biridan 4tadan klub ishtirok etadi.
Assotsiatsiya 4-6 har biridan 3tadan klub ishtirok etadi.
Assotsiatsiya 7-15 har biridan 2tadan klub ishtirok etadi.
Assotsiatsiya 16-54 (Lixtenshteyndan tashqari) har biridan 1tadan klub ishtirok etadi.
UEFA Chempionlar ligasi 2014/2015 va UEFA Yevropa ligasi 2014/2015 gʻoliblari, agar ichki chempionatlari orqali ushbu chempionatga chiqolmasa, ularga qoʻshimcha ishtirok etish imkoniyati beriladi. Chunki bitta assotsiatsiyadan maksimum beshta klub Chempionlar ligasiga kira oladi, agar oʻtgan yilgi Chempionlar ligasi va Yevropa ligasi gʻoliblari 3ta eng yuqori reytinga ega boʼlgan assotsiatsiyadan boʻlib, oʻzlarining ichki chempionatlarida eng yuqori 4ta oʻrinlarni ololmay qolsa unda, 4-oʻrinni olgan jamoa oʻrniga Chempionlar ligasiga kiradi, 4-oʻrinni olgan jamoa esa Yevropa ligasiga kiritiladi. Shuning uchun:
UEFA Chempionlar ligasi 2014/2015 gʻolibi Barcelona ichki chempionati orqali Chempionlar ligasiga chiqdi va qoʻshimcha imkoniyat ishlatilmadi.
UEFA Yevropa ligasi 2014/2015 gʻolibi Sevilla ichki chempionati orqali Chempionlar ligasiga chiqolmadi va qoʻshimcha imkoniyat qoʻllanildi.

Assotsiatsiya reytingi
2009-2010 yildan 2013-2014 yilgacha boʻlgan vaqt oraligʻida Yevropa chempionatlarida koʻrsatgan natijalari boʻyicha hisoblangan UEFA koeffitsiyentlar jadvali yordamida, assotsiatsiyalar UEFA Chempionlar ligasi 2015/2016 uchun oʻrinlarga ajratildi.

Bitta assotsiatsiyadan qoʻshimcha jamoa Chempionlar ligasida qatnashishi mumkin, quyidagi ilovaga qarang:
 – Oʻtgan yilgi Yevropa ligasi gʻolibi uchun qoʻshimcha joy.

Taqsimlash
Chempionlar ligasi chempioni guruh bosqichidan musobaqaga kirdi. Barcelona 2014/2015-yilgi Ispaniya La ligasi gʻolibi sifatida, chempionlar ligasiga yoʻllanma oldi, uning chempionlar ligasiga kirish uchun ajratilgan qoʻshimcha imkoniyati oʻtgan yilgi Yevropa ligasi gʻolibi Sevilla klubiga berildi.

Jamoalar
Qavs ichida ligada oʻtgan mavsumdagi tutgan mavqei koʻrsatilgan, faqat Yevropa ligasi unvon egasi sifatida saralangan Sevilladan tashqari (UE: Chempionlar ligasi unvon egasi, YL: Yevropa ligasi unvon egasi).

Round va qurʼa sanalari
Musobaqa jadvali quyidagicha koʻrinishida (barcha qurʼalar UEFA shtab-kvartirasi joylashgan Shveysariyaning Nyon shahrida boʻlib oʻtdi).

Oʻtish bosqichi

Saralash va pley-off roundlarida, jamoalar 2014-yilgi UEFA koeffitsiyentlar jadvali asosida 2 xil tanlangan va tanlanmagan jamoalarga boʻlindi, va
keyin jamoalar ikki uchrashuvli uy va safar oʻyinlari orqali saralanadi. Bitta assotsiatsiyadan boʻlgan jamoalar bir biriga qarshi maydonga tushmaydi.

1-oʻtish roundi
Birinchi va ikkinchi oʻtish roundlari uchun qurʼa tashlash 2015-yilning 22-iyunida boʻlib oʻtdi. Juftliklarning 1-uchrashuvi 2015-yilning 30-iyun va 1-iyul kunlari, 2-javob uchrashuvlari esa oʻsha yilning 7-iyulida boʻlib oʻtadi. 

Gibraltarning Lincoln Red Imps futbol klubi birinchi marta UEFA chempionatlarining juftlik bahslarida gʻalaba qozondi.

2-oʻtish roundi

3-oʻtish roundi

Pley-off roundi

Guruh bosqichi

Manbalar

Havolalar 
 example.com

UEFA Chempionlar Ligasi mavsumlari